armvectores/hy_wikipedia_2023 huggingface dataset:
(6068) Բրանդենբուրգ

(6068) Բրանդենբուրգ (անգլ.՝ Brandenburg), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 10-ին Ֆրեյմուտ Բորնգենի և Լուց Շմադելի կողմից Տաուտենբուրգում։
Միջին հեռավորությունը Արեգակից կազմում է 3,039997 ա. մ., առավելագույնը մոտենում է 2,7924 ա. մ. հեռավորության վրա և հեռանում 3,2876 ա. մ.։ Արեգակի շուրջ մեկ ամբողջական պտույտ է կատարում 1936,01 երկրային օրվա ընթացքում, իր ուղեծրով շարժվելով միջինում 0,185949 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6068) Բրանդենբուրգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բաջուլաղ (այլ կիրառումներ)

Բաջուլաղ, կարող է վերաբերել՝

Բաջուլաղ - գյուղ Օսմանյան կայսրությունում, Տրապիզոնի վիլայեթի Տրապիզոնի գավառում
Բաջուլաղ - գյուղ Օսմանյան կայսրությունում, Տրապիզոնի վիլայեթի Աքչեաբադի գավառում
Քսերքսես (օպերա)

Քսերքսես (իտալերեն՝ Serse, HWV 40), գերմանացի երգահան Գեորգ Ֆրիդրիխ Հենդելի օպերա (opera-seria) երեք գործողությամբ։ Իտալերեն լիբրետտոյի հեղինակն անհայտ է, տեքստի հիմքում ընկած է իտալացի երգահան Ջովաննի Բոնոնչինիի համար Սիլվիո Ստամպիլիայի լիբրետտոն (1694 թ.), որն իր հերթին իրենից ներկայացնում է 1654 թ. Ֆրանչեսկո Քավալլիի համար գրված Նիկոլո Մինատոյի լիբրետտոյի ադապտացումը։ Օպերայում պատմվում է Աքեմենյան Պարսկաստանի արքա Քսերքսեսի մասին։ Հենդելի օպերան առաջին անգամ բեմադրվել է 1738 թ ապրիլի 15-ին Լոնդոնի Թագավորական թատրոնում (King's theatre)՝ դիմանալով միայն 5 ներկայացման։ Օպերան համարվում է գերմանացի երգահանի լավագույն գործերից մեկը. հատկապես մեծ հռչակ է ստացել "Ombra mai fù" մեներգը (արիան), որը հաճախ կատարվում է նվագախմբերի կողմից և հայտնի է որպես Հենդելի "largo"։
Ապրիլյան ճգնաժամ

Ապրիլյան ճգնաժամ (ռուս.՝ Апрельский кризис), իշխանության քաղաքական ճգնաժամ Ռուսաստանում` 1917 թվականին։
1917 թվականի Ապրիլի 20 (մայիսի 3)–ին հայտնի դարձավ, որ արտաքին գործերի մինիստր Պավել Միլյուկովը ապրիլի 18-ին դաշնակից տերություններին է հղել պատերազմը մինչև հաղթական ավարտին հասցնելու Ռուսաստանի ժամանակավոր կառավարության պատրաստակամության մասին նոտա։ Ապրիլի 21-ին, բոլշևիկների կոչով, «հաշտության և իշխանությունը սովետներին հանձնելու» պահանջով Պետրոգրադում մոտ 100 հազար ցուցարարներ և զինվորներ փողոց դուրս եկան։ Հակաբոլշևիկյան ընդդիմությունը, կադետների գլխավորությամբ, իրենց հերթին ցույցեր կազմակերպեցին։ Պետրոգրադի զինվորական օկրուգի գլխավոր հրամանատար, գեներալ Լավր Կոռնիլովը հրամայեց ցուցարարների դեմ հրետանի օգտագործել, սակայն զինվորները և սպաները չենթարկվեցին։ Բողոքի ցույցեր տեղի ունեցան նաև մի շարք այլ քաղաքներում։
Մայիսի 6 (19)–ին կազմվեց կոալիցիոն կառավարություն, որի մեջ կադետների հետ մտան նաև մենշևիկների ու էսեռների կուսակցությունից հինգ նախարարներ։ Իշխանության ճգնաժամը ժամանակավորապես հաղթահարվեց, սակայն նրա ծագման պատճառները մնացին։
Լը Կեր

Լը Կեր (ֆր.՝ Le Caire, օքս.՝ Lo Caire), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Լա Մոտ դյու Կեր կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04037։


== Բնակչություն ==
Համայնքի բնակչությունը 2008 թվականին կազմում էր 68 մարդ։


== Կլիմա ==


== Տնտեսություն ==
2007 թվականի տվյալներով 43 աշխատունակ տարիքի մարդկանցից (15-64 տարեկան) 33-ը տնտեսապես ակտիվ էին, 10-ը անգործ (ակտիվության ցուցանիշը 76,7 %, 1999 թվականին եղել է՝ 58,0 %)։ 33 աշխատունակ բնակիչներից 33-ը աշխատում էին (23 տղամարդ և 10 կին), անաշխատանք չկա։ 10 անգործ մարդկանցից 2-ը աշակերտներ կամ ուսանողներ են, 5-ը թոշակառու, 3-ը չէին աշխատում այլ պատճառներով։


== Տեսարժան վայրեր ==
Սուրբ Միքայել Հրեշտակապետի ծխական եկեղեցի (XVII դար)
Գիպսի և կրաքարի հին գործարան։ Պատմական հուշարձան


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Ազգային ինստիտուտի վիճակագրությունը Լտ Կեր» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-14 
«Լը կեր» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Կուրաևո

Կուրաևո (ռուս.՝ Кураево), գյուղ Ռուսաստանի Մորդովիա հանրապետության Տենգուշևսկի շրջանի կազմում։
Բնակչությունը 2005 թվականին գրանցված տվյալներով կազմում էր 218 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստուդենոկսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Ստուդենոկսկի գյուղական խորհուրդ (այլ կիրառումներ)Ստուդենոկսկի գյուղական խորհուրդ  (ուկրաիներեն՝ Студеноцька сільська рада), Ուկրաինայի Խարկովի մարզի Իզյումսկի շրջանում։
2001 թվականի տվյալներով Ստուդենոկսկի գյուղական խորհրդում բնակվում էր 1823 մարդ։ Բնակավայրը զբաղեցնում է 91.83 կմ² տարածք։ Բնակչության խտությունը կազմում էր 19.85 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պաբիլոնիս

Պաբիլոնիս  (իտալերեն՝ Pabillonis), կոմունա Իտալիայում, Սարդինիայի մարզում՝ Մեդիո Կամպիդանո գավառում։
Բնակչությունը կազմում է 3044 մարդ (2008 թվականի տվյալներով), բնակչության խտությունը կազմում է 81.04 մարդ/կմ²։ Զբաղեցնում է 4737,56 կմ² մակերես տարածք։
Փոստային ինդեքսն է՝ 9030։ Հեռախոսային կոդը՝ 070։
Սուրբ Աստվածածինը հարգվում է որպես համայնքի հովանավոր։ Տոնը նշվում է ամեն տարի օգոստոսի 5-ին։ 


== Արտաքին հղումներ ==
Բնակավայրի գլխավոր կայք (իտալ.)
Դսեղի Ծովեր (լիճ)

Դսեղի Ծովեր, երկրաբանական բնության հուշարձան Հայաստանում, Լոռու մարզում, Դսեղ գյուղից 3 կմ արևելք-հարավ-արևելք, Սևորդաց լեռնաշղթայի Ծովիղաշ լեռնագագաթի հյուսիսային լանջի ափսեաձև գոգավորությունում։ Գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Աստերոիդների ցանկ (256001-256100)

Աստերոիդների ցանկ (255901-256000)  • Աստերոիդների ցանկ  • Աստերոիդների ցանկ (256101-256200)
 Աստերոիդների ցանկ (255901-256000)  • Աստերոիդների ցանկ  • Աստերոիդների ցանկ (256101-256200)
Գուդովո (այլ կիրառումներ)

Գուդովո, կարող է վերաբերել՝

Գուդովո - գյուղ Ուկրաինայի Սումիի մարզի Գլուխովի շրջանում
Գուդովո - գյուղ Ռուսաստանի Լիպեցկի մարզի Դոբրովսկի շրջանում
Ստանկովատոե

Ստանկովատոե (ուկրաիներեն՝ Станкувате), գյուղ Ուկրաինայի Կիրովոգրադի մարզի Օլշանսկի շրջանում։
2001 թվականի տվյալներով Ստանկովատոե գյուղում բնակվում էր 474 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոտենցիալ էներգիա

Պոտենցիալ էներգիա 
  
    
      
        U
        (
        
          
            
              r
              →
            
          
        
        )
      
    
    {\displaystyle U({\vec {r}})}
  , սկալյար ֆիզիկական մեծություն, կոնսերվատիվ ուժերի դաշտում գտնվող համակարգի լրիվ մեխանիկական էներգիայի մի մասը։ Կախված է համակարգը կազմող նյութական կետերի դիրքից։ Բնութագրվում է դրանց տեղափոխման ժամանակ դաշտի կատարած մեխանիկական աշխատանքով։ Այլ սահմանում. պոտենցիալ էներգիան կոորդինատների ֆունկցիա է, համակարգի լագրանժյանի գումարելիներից, նկարագրվում է համակարգի տարրերի փոխազդեցությամբ։ «Պոտենցիալ էներգիա» տերմինը XIX դարում մտցրել է շոտլանդացի ինժեներ և ֆիզիկոս Ուիլյամ Ռենկինը։
Միավորների միջազգային համակարգում էներգիայի չափման միավորը ջոուլն է։
Տարածության մեջ մարմինների որոշակի կոնֆիգուրացիայի համար պոտենցիալ էներգիան կարող է ընտրվել հավասար զրոյի։ Այդ ընտրությունը պայմանավորված է հետագա հաշվարկների հարմարությամբ։ Տվյալ կոնֆիգուրացիայի ընտրման պրոցեսը կոչվում է պոտենցիալ էներգիայի նորմավորում։
Պոտենցիալ էներգիայի ճշգրիտ սահմանումը կարելի է տալ միայն այնպիսի ուժերի դաշտում, որոնց աշխատանքը կախված է միայն մարմնի սկզբնական և վերջնական դիրքերից, և ոչ տեղափոխման հետագծից։ Այդպիսի ուժերը կոչվում են կոնսերվատիվ (պոտենցիալ)։
Պոտենցիալ էներգիան մարմնի (կամ մարմինների) և դաշտի փոխազդեցության բնութագիրն է։
Յուրաքանչյուր ֆիզիկական համակարգ ձգտում է նվազագույն պոտենցիալ էներգիայով վիճակի։
Առաձգական դեֆորմացիայի պոտենցիալ էներգիան բնութագրում է փոխազդեցությունը մարմնի մասերի միջև։


== Պոտենցիալ էներգիան Երկրի ձգողության դաշտում ==
Մարմնի 
  
    
      
         
        
          E
          
            p
          
        
      
    
    {\displaystyle \ E_{p}}
   պոտենցիալ էներգիան Երկրի ձգողության դաշտում՝ մակերևույթի մոտ, մոտավորապես արտահայտվում է 

  
    
      
         
        
          E
          
            p
          
        
        =
        m
        g
        h
      
    
    {\displaystyle \ E_{p}=mgh}
  բանաձևով, որտեղ 
  
    
      
         
        m
      
    
    {\displaystyle \ m}
  -ը մարմնի զանգվածն է, 
  
    
      
         
        g
      
    
    {\displaystyle \ g}
  -ն՝ ազատ անկման արագացումը, 
  
    
      
         
        h
      
    
    {\displaystyle \ h}
  -ն՝ մարմնի զանգվածների կենտրոնի դիրքի բարձրությունը կամայաբար ընտրված զրոյական մակարդակից։


== Պոտենցիալ էներգիայի ֆիզիկական իմաստ ==
Մինչ կինետիկ էներգիան բնութագրում է մարմինը ընտրված հաշվարկման համակարգի նկատմամբ, պոտենցիալ էներգիան բնութագրում է մարմինը ուժի աղբյուրի նկատմամբ։
Կինետիկ էներգիան բնութագրվում է հաշվարկման համակարգի նկատմամբ արագությամբ, պոտենցիալը՝ դաշտում մարմինների դիրքով։
Հիմնական ֆիզիկական իմաստ ունի ոչ թե պոտենցիալ էներգիան ինքնին, այլ՝ նրա փոփոխությունը։


== Տես նաև ==
Կինետիկ էներգիա
Էներգիա
Պոտենցիալ արգելք


== Ծանոթագրություններ ==
Յուխարի Ջամի

Յուխարի Ջամի մզկիթ (Ղրիմի թաթարերենից թարգմանաբար՝ «Վերին մզկիթ», ռուս.՝ Юхари-Джами, ուկրաիներեն՝ Юхари-Джамі, Ղրիմի թաթարերեն՝ Юкъары Джами), մզկիթ Ղրիմի թերակղզում, որը գտնվում է Կրեպոստնայա բլրի գագաթին, Ալուշտա քաղաքի պատմական կենտրոնում, Ծովափնյա զբոսայգու մոտ և պատկանում է Ղրիմի մուսուլմանների հոգևոր կառավարման համայնքին։


== Նկարագրություն ==
Յուխարի Ջամի մզկիթը կառուցվել է մուսուլմանական կրոնական կառույցների ոճով, գտնվում է Ալուշտայի Վերին փողոցում, որը սկիզբ է առնում Վ. Խրոմիխի փողոցից։
Մինչև 1930-ական թվականները համալիրը բաղկացած էր կցակառուցված միջնադարյան Օրտա Կուլե աշտարակով երկհարկանի շենքից, հարևանությամբ կառուցված էր շատրվան։  Ներքին դեկորը ավանդական ոճով էր՝ բնորոշ շքեղությամբ և վայելչությամբ, պատուհաններում ապակենախշեր էին, պատերը պատված էին վարպետորեն արված որմնանկարներով, իսկ ներսույթի բազմաթիվ տարրեր արված էին փորագրովի փայտից։
Գոյության ընթացքում Յուխարի Ջամի մզկիթը մի քանի անգամ փակվել է, շենքը գտնվել է տարբեր ծառայությունների իրավասության ներքո։ 1962 թվականից շենքը տրվել է մանկապատանեկան մարզադպրոցին։
1986 թվականի գարնանը մզկիթի շենքը վերցվել է պետական վերահսկողության ներքո որպես ճարտարապետության տեղական նշանակության հուշարձան։
1994 թվականի մայիսին Յուխարի Ջամին («Վերին ուրբաթյա մզկիթ») վերադարձվել է «Ալուշտա» մուսուլմանական համայնքին ներսում բացարձակ դատարկ ճարտարապետական արկղի տեսքով. նախկին ներքին շքեղությունից ոչինչ չէր մնացել։
1996 թվականից յուրաքանչյուր ուրբաթ այստեղ տեղի է ունենում նամազ։
Արխիվային լուսանկարներով և հուշերով մուսուլմանական համայնքը վերականգնել է մզկիթի ներքին ձևավորումը. աղոթասրահի պատերը պատվել են որմնանկարներով, փայտե պատշգամբները զարդարվել են փորագրվածքով։ Շենքին կցակառուցվել է նոր, դեպի երկինքը ձգտող, մինարե։ Կրկին կառուցվել են լվացման և մահացածներին հրաժեշտ տալու համար նախատեսված սենյակներ։
Շրջանում այլ մզկիթների բացակայության պատճառով Յուխարի Ջամին մեծ նշանակություն ունի Մեծ Ալուշտայի տարածաշրջանի ղրիմաթաթարական ողջ բնակչության համար։


== Ծանոթագրություններ ==


== Աղբյուրներ ==
Гиргенс Г. Г. Алушта: Путеводитель. — Симферополь: Таврия, 1979.
Криштоф Е. Алушта: Путеводитель.- Симферополь: Таврия, 1976.
Сергеева, Г. Алушта — Судак: Путеводитель.- Симферополь: Крым, 1970.
Талышев, В. Н. Алушта: Путеводитель.- Симферополь: Таврия, 1984.
Կարմրակտուց սարյակ

Կարմրակտուց սարյակ (լատ.՝ Sturnus sericeus), սարյակների ցեղի թռչուն։ Հանդիպում են Չինաստանում, Հոնկոնգում, Հյուսիսային Կորեայում, Ֆիլիպիններում, Վիետնամում, Թայվանում, Ճապոնիայում։


== Նկարագիր ==

Ոչ մեծ թռչուն, որն ունի 21-24 սմ երկարություն։ Թևերի բացվածքը 118 սմ է։ Արուների գլուխը, վզի հետին հատվածը, պոչը սպիտակավուն են՝ երբեմն մոխրագույն գունավորմամբ։ Գլխի, վզի և կրծքի փետուրները մի փոքր երկարավուն են։ Գլուխը, կուրծքը և մեջքը մոխրագույն են՝ վերջավորություններում փոքր-ինչ բաց գունավորմամբ։ Թևերն ու պոչի վերջնամասը սև են՝ կանաչավուն, կապտավուն կամ մանուշակագույն փայլով։ Կտուցը կարմիր է կամ կարմիր և սև վերջավորությամբ։ Այստեղից էլ առաջացել է տեսակի անվանումը։ Ծիածանաթաղանթը կապույտ է։ Ոտքերը գազարագույն են։ Էգերի մոտ թևերը, մեջքը և պոչը գորշ են՝ մետաղական փայլով։ Երամային թռչուն է։ Ձմռանը հավաքվում են 100 առանձնյակից բաղկացած երամում։ Բույնը հյուսում են ծառերի փչակներում։ Ձվերը կապտականաչավուն են։
Ի տարբերություն սարյակների այլ տեսակների, կարմրակտուց սարյակները չեն համատեղվում խոշոր եղջերավոր կենդանիների հետ մեկ վայրում։ Սնունդ հայթայթում են ծառերի և հողի վրա։ Հիմնականում հավաքվում են գյուղատնտեսական տարածքներում։


== Ծանոթագրություններ ==
Ցխեմլիսի

Ցխեմլիսի (վրաց.՝ ცხემლისი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 179 մարդ։


== Ծանոթագրություններ ==
Մանհայմի ազգային թատրոն

Մանհայմի ազգային թատրոն, գերմանական դրամատիկական թատրոն Մանհայմում։


== Պատմություն ==
Բացվել է 1777 թվականին՝ որպես «Պալատական և Ազգային թատրոն»։ 1778-1803 թվականներին թատրոնը ղեկավարել է Վ. Հ. ֆոն Դալբերգը՝ թատերախումբ հրավիրելով Ա. Վ. Իֆլանդին, Հ. Բեկին, Ի. Դ. Բեյլի և ուրիշների։ Բեմադրվել են Լեսինգի, Գյոթեի պիեսները, առաջին անգամ (1782 թվականին)՝ Շիլլերի «Ավազակները»։ 1783-1784 թվականներին թատրոնի դրամատուրգն էր Ֆրիդրիխ Շիլլերը։ Այդ շրջանում է կազմավորվել դերասանական խաղի, այսպես կոչված, մանհայմյան դպրոցը՝ կապված Կ. էկհոֆի ն Ֆ. Լ. Շրյոդերի ռեալիստական ավանդույթներին։ 19-րդ դարի սկզբին խաղացանկում գերակշռել են Ա. Կոցեբուի ն Իֆլանդի սենտիմենտալ, պահպանողական դրամաները, դերասանական խաղում ուժեղացել կենցաղային տարրերը։ 19-րդ դարի կեսերին, 20-րդ դարի սկզբին Մ.ա.թ. չէր տարբերվում գերմանական գավառային բուրժուական թատրոններից։ Երկրորդ համաշխարհային պատերազմի ժամանակ թատրոնի շենքը ավերվել է։ 1945-1956 թվականներին ներկայացումներ են տրվել ժամանակավոր շենքերում։ Բեմադրվել են պացիֆիստական պիեսներ, ինչպես և համաշխարհային դրամատուրգիայի (այդ թվում՝ Բ. Բրեխտի) լավագույն գործերը։ 1956 թվականին թատրոն է հրավիրվել ռեժիսոր է. Պիսկատորը։ Թատրոնի նոր շենքը բացվել է 1957 թվականին՝ Շիլլերի «Ավազակներ»-ի ներկայացումով (ռեժ.՝ է. Պիսկատոր)։ Լավագույն դրամատիկական գործի համար սահմանվել է շիլլերյան մրցանակ (1959 թվականին շնորհվել է շվեյցարացի թատերագիր Ֆ. Դյուրենմաթին)։ Սակայն խաղացանկում գերակշռում են դետեկտիվ դրամաները, վոդևիլները, կատակերգությունները, հոռետեսական պիեսները։


== Ծանոթագրություններ ==
Ռեկոարո Տերմե

Ռեկոարո Տերմե (իտալերեն՝ Recoaro Terme), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 7270 մարդ (2008), բնակչության խտություն՝ 121 մարդ/կմ²։ Զբաղեցնում է 60,06 կմ² մակերես։ Փոստային ինդեքս 36076։ Հեռախոսային կոդ՝ 0445։
Բնակավայրի հովանավորն է համարվում սուրբ Անտոն Մեծը։ Տոնը նշվում է ամեն տարի հունվարի 17-ին։


== Ծանոթագրություններ ==
Եվրատեսիլ 2007 երգի մրցույթ

«Եվրատեսիլ 2007» երգի մրցույթը դարձել է Եվրատեսիլի 52-րդ մրցույթը։ Անց է կացվել 2007 թվականի մայիսի 10-ից մինչև 12 Ֆինլանդիայի մայրաքաղաք Հելսինկիի «Հարթվալ Արենա» համալիրում։ Ֆինլանդիան ստացավ իրավունք հյուրընկալելու մրցույթը այն բանից հետո, երբ 2006 թվականի Եվրատեսիլում Ֆինլանդիան ներկայացնող Lordi խումը հաղթանակ բերեց երկրին։ Սա Եվրատեսիլի առաջին մրցույթն է, որն անցկացվել է Ֆինլանդիայում։
2007 թվականի մրցույթում հաղթեց Սերբիան ներկայացնող Մարիա Շերիֆովիչը իր Molitva երգով։
Հայաստանը ներկայացնում էր երգիչ Հայկո "Anytime You need" երգով, եզրափակչում նա հավաքել էր 138 միավոր և գրավել 8-րդ տեղը։


== Հղումներ ==
Եվրատեսիլի պաշտոնական կայք
Ստացեմա

Ստացեմա (իտալերեն՝ Stazzema), կոմունա Իտալիայում, գտնվում է Տոսկանա մարզում՝ Լուկա գավառում։
Բնակչությունը կազմում է 3363 մարդ (2008 թվականի տվյալներով)։ Խտությունը՝ 42 մարդ/կմ²։ Տարածքը՝ 80 կմ²։ Էլեկտրոնային փոստ՝ 55060, 55040։ Հեռախոսային կոդ՝ 0584։
Բնակավայրի հովանավորն է սուրբ Անտոնիո Պադովացին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս․ 0584 77521
Էլեկտրոնային փոստ․ comunestazzema@comune.stazzema.lu.it
Պաշտոնական կայք․ http://www.comune.stazzema.lu.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արծիվ (գյուղ)

Արծիվ, Արձիվ, գյուղ Մեծ Հայքի Սյունիք աշխարհի Ծղուկ գավառում`Լոր գետի հովտում։ Ըստ հին հարկացուցակի`Տաթևի վանքին տալիս էր 6 միավոր հարկ։ Ստեփանոս Օրբելյանի վկայությամբ 839 թվականին Դավիթ եպիսկոպոսը 10000 դրամով գնում է Արծիվ գյուղը և Բերդկաներիզ գյուղերն իրեն ջրթափներով Սյունյաց գահերեց իշխանից, որից հետո այն դարձել է վանքի կալվածք։


== Ծանոթագրություններ ==
Մեբեցի

Մեբեցի (վրաց.՝ მებეცი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1250 մետր բարձրության վրա։ Շրջկենտրոն Լենտեխիից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 69 մարդ։


== Ծանոթագրություններ ==
Պալցինո (գյուղ, Բոգորոդսկի շրջան)

Անվան այլ կիրառումների համար տե՛ս՝ ՊալցինոՊալցինո (ռուս.՝ Пальцино), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալտուխովո (գյուղ, Վաչսկի շրջան)

Ալտուխովո (ռուս.՝ Алтухово), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրիմոնտ շրջան (Այովա)

Անվան այլ կիրառումների համար տե՛ս՝ Ֆրիմոնտ շրջան (այլ կիրառումներ)Ֆրիմոնտ շրջան (անգլ.՝ Fremont County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.323 կմ² է, բնակչությունը՝ 7.441 մարդ (2010 թ. տվյալներով)։ Շրջկենտրոնն է Սիդնեյ բնակավայրը։ Կազմավորվել է 1847 թ.։
Հերոստրատոս

Հերոստրատոս (հին հունարեն՝ Ἡρόστρατος, մ.թ.ա. 4-րդ դար, Եփեսոս, Selçuk, Իզմիրի մարզ, Թուրքիա - մ. թ. ա. 356, Եփեսոս, Selçuk, Իզմիրի մարզ, Թուրքիա), եփեսոսցի հույն, որն իր անունն անմահացնելու համար, մ.թ.ա. 356 թ. այրել է Եփեսոսի Արտեմիսի տաճարը (աշխարհի 7 հրաշալիքներից մեկը)։ Պատմիչ Թիմայոսը, նրան հետևելով՝ նաև Կիկերոնն ու Պլուտարքոսը հայտնում են, որ տաճարն այրվել է Ալեքսանդր Մակեդոնացու ծնվելու գիշերը։ Հոնիական քաղաքների բնակիչները որոշել են մոռացության տալ Հերոստրատոսի անունը, սակայն նրա մասին հիշատակել է հույն պատմիչ և հռետոր Թեոպոմպոսը (մ.թ.ա. 4-րդ դար)։ Հինհռոմեացի գրող Էլիանուսն իր «Կենդանիների բնույթի մասին» երկում Հերոստրատին հիշատակում է աստվածությունների թշնամիների շարքում՝ առաջին աթեիստներ Հիպպոնի և Դիագորոսի անունների կողքին։ Հերոստրատոսի անունն ստացել է բացասական իմաստ. Հերոստրատոս անվանում են փառամոլ մարդկանց։
Ստրաբոնի վկայությամբ՝ Հերոստրատի այրած տաճարի տեղում եփեսոսցիները կառուցել են Արտեմիսին նվիրված մի նոր հրաշալի տաճար։


== Կերպարը գեղարվեստական գրականության մեջ ==
Իտալացի գրող Ալեսսանդրո Վեռին հեղինակել է մի ոչ մեծածավալ վեպ «Հերոստրատոսի կյանքը» վերնագրով (1818), որտեղ արտացոլվել է ատելությունը Իտալիան զավթած Նապոլեոն Բոնապարտի նկատմամբ ևս։
1972 թվականին առաջին անգամ բեմականացվել է Գրիգորի Գորինի «Մոռանալ Հերոստրատին» պիեսը։


== Ծանոթագրություններ ==
Ժ

Ժ, ժ (անվանումը՝ ժե), հայկական այբուբենի 10-րդ տառը։ Թվային արժեքը՝ «10»։
Ստեղծել է Մեսրոպ Մաշտոցը 405 - 406 թվականներին։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները։
Յունիկոդում ներկայացված է՝

մեծատառ՝ «Ժ». U+053A
փոքրատառ՝ «Ժ». U+056A


== Ստեղծումը և կազմությունը ==
Ստեղծել է Մեսրոպ Մաշտոցը 405 թվականին իր հորինած այբուբենի բոլոր տառերի հետ միասին։ Ուղղահայաց երկարի ձախ կողմից նրան եմ միանում հավասար հեռավորության վրա գտնվող երկար և լայն տարրերը, ընդ որում կարճը երկարին է միանում երկու ծայրից՝ վերջինիս ստորին և միջին մասերից, իսկ լայնը վերին ծայրերից վերին մասին՝ «Ժ»։ Ունի բոլոր տառատեսակները։


== Արտասանությունը ==
Ժ նշանագրում է հայերենի առաջնալեզվային (միջնատամնային) պարզ շփական ձայնեղ բաղաձայն հնչյունը (հնչույթը)։ Գրաբարում, միջին հայերենում և ժամանակակից հայերենում «Ժ»-ն միշտ պահպանում է հնչյունական արժեքը։


== Թվային արժեք ==
«Ժ»-ն որպես հայոց այբուբենի տասներորդ տառ նշանակել է տասն և տասներորդ, բյուրի նշանով (Ժ¯)` հարյուր հազար։ «Ժ»-ն տասնավորների սկիզբն է, որից հետո եկող տառերը հաջորդաբար ավելանում են տասը միավորով և ձեռք բերում թվական նոր արժեք։ Արաբական թվանշանների ընդունումից հետո էլ գործածվել է որպես քանակական և դասական թվական։ Այժմ գործածվում է միայն որպես դասական թվական (Ժ դար = տասներորդ, Գլուխ Ժ = գլուխ տասներորդ)։


== Բրայլով ներկայացումը ==


== Տես նաև ==
Հայկական գիր
Մեսրոպ Մաշտոց
Հայերեն


== Գրականություն ==
Նոր բառգիրք Հայկազեան լեզուի - Վենետիկ 1836
Ի. Հարությունյան, Հայոց գիրը - Թիֆլիս 1892
Հ. Տաշյան, Ակնարկ մը հայ հնագրության վրա - Վենետիկ 1898
Կ. Ղաքադարյան, Հայկական գրի սկզբնական տեսակները - Երևան 1939
Ա. Աբրահամյան, Հայկական պալեոգրաֆիա Երևան - 1948
Հ. Աճառյան Հայոց գրերը - Երևան 1968
Գ. Ջահուկյան, Հայ բարբառագիտության ներածություն - Երևան 1972


== Արտաքին հղումներ ==
Հայերեն այբուբեն
Միխալևկա (այլ կիրառումներ)

Միխալևկա, կարող է վերաբերել՝

Միխալևկա - գյուղ Ռուսաստանի Սմոլենսկի մարզի Ելնինսկի շրջանի կազմում։
Միխալևկա - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Փենսիլվանիա (պողոտա)

Փենսիլվանիա (պողոտա), փողոց Վաշինգտոնում։ Կապելով Սպիտակ տունը Կապիտոլիումին, հաճախ անվանվում է «Ամերիկայի գլխավոր փողոց», քանի որ այնտեղով անցնում են շքերթներ, պաշտոնական երթեր, ինչպես նաև բողոքի երթեր։


== Նկարագրություն ==
Պողոտան անցնում է Մերիլենդի հարավ-արևելքից դեպի հյուսիս-արևելք՝ մինչև Ջորջթաուն։ Փողոցի երկարությունը Վաշինգտոնում 11 կմ է։ Նրա ամենակարևոր կայարանը՝ Սպիտակ տնից մինչև Կապիտոլիում, կազմում է 1․9 կմ։ Պողոտայի հարավարևելյան մասը (նրա ամբողջ երկարությունը կազմում է 29 կմ) անցնում է Կապիտոլիումի բլուրի տարածքով, ապա Անակոստիա գետով մտնում է Մերիլենդի նահանգ (23.3 կմ), որտեղ ավարտվում է Ուեյսոն Քորների MD408 ճանապարհի խաչմերուկում, Պատուկսենտ գետի մոտ։ Այնուհետև շարունակվում է որպես Հարավային Մերիլենդի բուլվար։ Փենսիլվանիայի հյուսիսարևմտյան հատվածը գտնվում է Սպիտակ տնից 2-3 կմ հյուսիս-արևմուտք և ավարտվում Ջորջթաունի Մ-փողոցում։


== Տեսարժան վայրեր ==
Հարավ-արևելքից դեպի հյուսիս-արևմուտք.

Ջոն Սուսի կամուրջ Պատակսենտ գետի միջով
Կապիտոլիում
Խաղաղության հուշարձան (Peace Monument)
Արվեստի ազգային պատկերասրահ, արևելյան շինություն
Ջոն Մարշալի այգի
Կանադայի դեսպանատունը Վաշինգտոնում
Թանգարան (լրագրողության եւ նորությունների թանգարան)
Դաշնային առևտրային հանձնաժողով (Federal Trade Commission)
Ազգային արխիվի շենք
ԱՄՆ-ի ռազմածովային հուշարձան
Ջոն Հուվերի շենք
Ջոն Ֆ. Քենեդիի արդարադատության դեպարտամենտի շենք
Նախկին փոստային բաժանմունքի տաղավար
Ռոնալդ Ռեյգանի և Միջազգային առևտրի կենտրոնի շենք
Ջոն Վիլսոնի շենք
Ազատության հրապարակ (Freedom Plaza)
Պերշինգի այգի
ԱՄՆ-ի գանձապետարանի դեպարտամենտ
Սպիտակ տուն
Բլերի տուն
Ռենվիկի պատկերասրահ
Համաշխարհային բանկ
Մեքսիկայի դեսպանատունը ԱՄՆ-ում
Ջորջ Վաշինգտոնի համալսարան
Ջորջթաուն


== Ծանոթագրություններ ==


== Արտաքին հղումներ ==
Փենսիլվանիայի պողոտայի վերականգնման ծրագիր
National Park Service Ազգային պարկի ծառայություն
Ամերիկայի բուլվարի երկու կողմերը։ Վաշինգտոն Փոստ ամսագրի հոդվածը
Celine Dion (ալբոմ)

Celine Dion, կանադացի երգչուհի Սելին Դիոնի երկրորդ անգլալեզու ստուդիական ալբոմը, թողարկված 1992 թվականի մարտի 31-ին։ Ալբոմը ներառում է «Beauty and the Beast» երգը, որը ստացել է Գրեմմի և Օսկար մրցանակներ։


== Ալբոմի մասին ==
Դիոնի համաշխարհային իրադարձությունը եղավ «Beauty and the Beast» երգի թողարկումից հետո, որը օգտագործվեց Walt Disney Pictures-ի - Գեղեցկուհին և Հրեշը (1991) մուլտֆիլմի նկարահանման մեջ։ Երգը ստացել է երաժշտական ոճ, որը Դիոնը կօգտագործի ապագայում։


== Երգացանկ ==


== Հիթ-շքերթներ ==


== Հավաստագրեր ==

1Հավաստագրերի մեծխամասնությունը տրվել են հին քննադատություններով, վաճառքի բարձր մակարդակով, քան հիմա։


== Ծանոթագրություններ ==
Թուխ (Խոզաթի գավառ)

Անվան այլ կիրառումների համար տե՛ս՝ Թուխ (այլ կիրառումներ)Թուխ, գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր Խոզաթ գյուղաքաղաքից 4-5 կմ հարավ-արևմուտք, Արածանիի ավազանի գետակներից մեկի ափին։


== Բնակչություն ==
XX դարի սկզբին ուներ 15 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Վիշնյովոե (գյուղ, Չեռնևցիի շրջան)

Անվան այլ կիրառումների համար տե՛ս՝ ՎիշնյովոեՎիշնյովոե (ուկրաիներեն՝ Вишневе), գյուղ Ուկրաինայի Վիննիցայի մարզի Չեռնևցիի շրջանում։ Հիմնադրվել է 1785 թվականին։
2001 թվականի տվյալներով Վիշնյովոե գյուղում բնակվում էր 60 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թուրքական ռիվիերա

Թուրքական Ռիվիերա (թուրքերեն՝ Türk Rivierası), Թուրքիայի ծովափնյա հատվածի ոչ պաշտոնական անվանումը, որտեղ առավել զարգացած է հանգստի կազմակերպումը։ Որպես կանոն, ռիվիերան հարում է Միջերկրական և Էգեյան ծովերին և տարածաշրջանում են գտնվում Անթալիայի և Մուղլայի մարզերը։ Տարածաշրջանը 2011 թվականին հյուրընկալել է ավելի քան 13,6 մլն օտարերկրյա զբոսաշրջիկ, որը կազմում էր ընդհանուր տուրիստական հոսքի 43%-ը։ Այցելությունների քանակով առաջին երեք երկրներն են` Գերմանիան, Ռուսաստանը և Մեծ Բրիտանիան։ Մեծաքանակ զբոսաշրջիկներ են այցելում տարածաշրջան նաև Ֆրանսիայից, Իտալիայից, Հայաստանից, Ուկրաինայից, Ռումինիայից, Հոլանդիայից, Իսպանիայից և այլ երկրներից։
Տարածաշրջանի հանգստավայրերի մի մասը սպասարկում է նաև տուրային համակարգով (Ալանիա, Կեմեր, Բելեք), մյուսները մասնագիտացած են անհատական հանգստի կազմակերպմամբ (Չիրալը, Կաշ, Կալկան, Դալյան), մնացածները կազմակերպում են երկուսն էլ (Բոդրում, Մարմարիս, Ֆեթհիյե, Օլյուդենիզ, Անթալիա, Սիդե)։
Տարածաշրջանը համարվում է թուրքական դայվինգի, պարագլայդինգի, ռաֆտինգի կենտրոնը։
Լողալու շրջանը միջերկրածովյան հատվածում սկսվում է մայիսի կեսերից և ձգվում մինչ հոկտեմբեր, իսկ էգեյան հատվածում հունիսից մինչ հոկտեմբերի սկիզբը։


== Աշխարհագրություն ==
Ռիվիերայի սահմանները հարում են հարավից Միջերկրական ծովին, իսկ արևմուտքում` Էգեյան ծովին։ Ափագծի ընդհանուր երկարությունը կազմում է մոտ 1000 կիլոմետր։
Հարավում ափամերձ հատվածում է գտնվում Տավրոսյան լեռնահամակարգը։ Այստեղ յան փշատերև անտառներ, մարդկանց կողմից տնկված ձիթենիներ և ցիտրուսային մշակաբույսեր, ինչպես նաև արմավենիներ և բանանի պլանտացիաներ։ Ափաներձ հատվածները խիստ կտրտված են, առկա են բազմաթիվ լողափեր։ Ափամերձ բարձր լեռները հիմնականում ձնապատ են, տեղ- տեղ ափերը ժայռոտ են, տեղ- տեղ էլ առկա են խորունկ ծովածոցեր։ Տարվա մեջ մոտ 300 օրը արևոտ է։


== Ռիվիերայի խոշոր քաղաքների և հանգստավայրերի ցանկը ==
Անթալիա
Ալանիա
Բելդիբի
Բելեք
Բոդրում
Դալաման
Դալյան
Դատչա
Դիդիմ
Ֆեթհիյե
Ֆինիկե
Կալկան
Կաշ
Կեմեր
Կուշադասը
Քյոջեգիզ
Մանավգատ
Մարմարիս
ՍիդեՀիմնական հանգստավայրերն են (արևմուտքից- արևելք)` Բոդրում, Մարմարիս, Դալաման, Ֆեթհիյե, Կեմեր, Անթալիա, Բելեք, Սիդե, Ալանիա։


== Արտաքին հղումներ ==
Side and Manavgat


== Ծանոթագրություններ ==


== Տես նաև ==
Ռիվիերա
Ղրիմի հարավային ափ
Ֆրանսիական Ռիվիերա
Շվեդիան Եվրատեսիլ երգի մրցույթում

Շվեդիան մասնակցում է Եվրատեսիլ երգի մրցույթին սկսած 1958 թ, և միայն երեկ անգամ է բացակայել։ 1964, 1970 և 1976 թ. Սկսած 1959 թվականից Շվեդիայի ներկայացուցիչը ընտրվում է հեռուստատեսային հայտնի ամենամյա մրցույթի միջոցով - "Melodifestivalen" (Մելոդիֆեստիվալեն). Սկսած 1977 թվականից, Շվեդիան մասնակցում է Եվրատեսիլում ամեն տարի.
Շվեդիան Եվրատեսիլում առավել հաջողակ պետություններից մեկն է, նա հաղթել է մրցույթում վեց անգամ, ինչպես նաև հասել է լավագույն Թոփ-5 25 անգամ. Շվեդիան հասել է Թոփ-10 շուրջ 41 անգամ. Շվեդիայի առաջին հաղթանակ էր 1974 թվականին, երբ ԱԲԲԱ խումբը հաղթեց «Waterloo» («Վատերլու») երգով. Շվեդիան հյուրընկալել է Եվրատեսիլ երգի մրցույթը վեց անգամ, երեք անգամ Շվեդիայի մայրաքաղաք Ստոկհոլմում, մեկ անգամ Գոթեբորգում և երկու անգամ Մալմյոում.
2005 թվականից մինչև 2010 թվականը, ընդհանուր առմամբ Շվեդիան վաստակել է վատ արդյունքներ։ ավենալավ արդյունքներ 18-րդ տեղը եզրափակչում (Սակայն Շվեդիան 5-րդ տեղումեր 2006 թ.)
Մինչև 2010 թ. Շվեդիան այն մի քանի երկրների թվում էր, որոնք չէին բաց թողել եզրափակչը սկսած 1976 թ. Սակայն այս գրառումը կոտրվել էր 2010 թվականին, երբ Աննա Բերգենդալին չհաջողվեց անցնել եզրափակչ. Ավելի ուշ պարզվել էր, որ Աննա Բերգենդալը 11-րդ տեղում էր կիսաեզրափակիչում և միայն 5 միավոր չբավարարեց նրան եզրափակիչ անցնելու համար. 2011 թ Շվեդիան հասավ լավագույն հնգյակ առաջին անգամ 2006 թվականից, երբ Էրիկ Սաադեն եկավ 3-րդը Եվրատեսիլ 2011-ում իր «Popular» («Հայտնի») երգով. Սա լավագույն արդյունքն էր Շվեդիայի Շարլոթ Նիլսոնի 1999 թվականի հաղթանակից հետո. 2012 թվականին Շվեդիան հաղթեց մրցույթը հինգերորդ անգամ։ 2014 թվականին Շվեդիան ներկայացրեց Սաննա Նիլսենը և զբաղեցրեց 3-րդ տեղը։ 2015 թվականին Շվեդիան 6-րդ անգամ հաղթեց Եվրատեսիլ երգի մրցույթում 28 ամյա Մոնս Զելմերլովի Heroes երգով։


== Մելոդիֆեստիվալեն ==

Մելոդիֆեստիվալենը երաժշտական ​​մրցույթ է, որը տեղի է ունենում Շվեդիայում, Շվեդական հեռուստատեսության (ՇՀՏ) և Շվեդական Ռադիոյի (ՇՌ) կողմից կազմակերպված. Մրցույթը որոշում է թե ով կներկայացնի Շվեդիան Եվրատեսիլ երգի մրցույթում.


== Մասնակիցներ ==

XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
XX եզրափակիչներում նշանակում է, որ երկիրը չի անցել եզրափակիչ փուլ։


== Եվրատեսիլը Շվեդիայում ==


== Պատկերասրահ ==

		
		
		
		
		


== Տես նաև ==
Շվեդիան Մանկական Եվրատեսիլ երգի մրցույթում


== Հղումներ ==
Շվեդիայի էջը Eurovision.tv կայքում
Բրիտանական անդրծովյան տարածքներ

Բրիտանական անդրծովյան տարածքներ (ԲԱՏ), Մեծ Բրիտանիայի վերահսկողության ներքո գտնվող 14 տարածքներ։ Դրանք նախկին Բրիտանական կայսրության այն տարածքներն են, որոնք չեն որոշել անկախանալ, կամ քվեարկել են Բրիտանիայի տարածքում մնալու օգտին։ Բնակեցված տարածքների մեծ մասը ինքնիշխան են, Մեծ Բրիտանիայի պաշտպանության և արտաքին քաղաքականության ենթատեքստում։ Մնացածը կամ անմարդաբնակ են կամ ռազմական, գիտական անձնակազմի համար նախատեսված տարածքներ են։ Նրանք ենթարկվում են Բրիտանիայի միապետին (Եղիսաբեթ II) որպես պետության ղեկավարի։
Բրիտանական անդրծովյան տարածքներ տերմինը փոխարինել է Բրիտանական կախյալ տարածքներ տերմինին 2002 թվականին, որին նախորդել է 1981 թվականի Բրիտանական ազգային ակտը։ 1983 թվականի հունվարի 1-ին տարածները պաշտոնապես անվանվել են Բրիտանական արքայական գաղութներ։ Բրիտանական անտարկտիդական տարածքներից և Հարավային Ջորջիա և Հարավային Սանդվիչյան կղզիներից (որտեղ միայն պաշտոնական անձնակազմն է ապրում) ու Բրիտանական Հնդկական օվկիանոսի տարածքից (օգտագործվում է ռազմական նկատառումներով) բացի, մնացած տարածքներում ապրում են քաղաքացիական մշտական բնակչություն։ Մոտ 7.000 մշտական քաղաքացիներ են ապրում նաև Կիպրոսի Ակրոտիրի և Դեկելիա ռազմական հենակետում։
Ընդհանուր առմամբ Անդրծովյան տարածքների բնակչությունը կազմում է 250.000 մարդ, իսկ ցամաքային տարածքը մոտ 1.727.570 կմ2։ Դրա մեծ մասը (1.700.000 կմ2) Բրիտանական անտարկտիկական տարածքն է։ Մեծ Բրիտանիան Անտարկտիկայի պայմանագրի մաս է կազմում և որպես համալիր պայմանագրի մաս ճանաչվել է չորս երկրներից մեկը, որը իրավունք է ձեռք բերել Անտարկտիդայի տարածքի նկատմամբ։
Չնայած կախյալ տարածքներ Ջերսին, Գերնսին և Մեն կղզին նույնպես գտնվում է Բրիտանական թագի ենթակայության ներքո, սակայն նրանք ունեն Բրիտանիայից տարբեր սահմանադրական կառավարման ձև։


== Ծանոթագրություններ ==
Վերածննդի հրապարակ (Ստեփանակերտ)

Ստեփանակերտի Վերածննդի հրապարակ, Արցախի մայրաքաղաք Ստեփանակերտի կենտրոնական հրապարակներից մեկը, որը գտնվում է Արցախի նախագահի նստավայրի հարևանությամբ։
Համարվում է Արցախի զբոսաշրջային և քաղաքական կարևորագույն հրապարակներից մեկը։ Կառուցվել է 1994 թվականից հետո, երբ հայկական զորքերն ազատագրեցին Արցախը։


== Տեղագրություն ==
Վերածննդի հրապարակը գտնվում է Ստեփանակերտի կենտրոնական հատվածում։ Հարավում Արցախի նախագահ Բակո Սահակյանի նստավայրն է։
Շրջապատված է մի կողմից Կնունյացների, մյուս կողմից փետրվարի 20-ի փողոցներով։ Հարևանությամբ գտնվում է նաև Պյատաչոկ պուրակը և «Արցախ» բանկը։
Վերածննդի հրապարակից արևմուտք գտնվում է Հայաստանի մշտական ներկայացուցչությունը Արցախում։


== Ծանոթագրություններ ==
Սկուտեր

Սկուտեր (անգլ.՝ scooter, scoot-սլանալ), կախովի շարժիչով միտեղանի սպորտային գլիսեր։ Սկուտերի հատակագիծն ունի եռանկյան կամ քառանկյան ձև, հատակը հարթ է՝ ռեդանով, շարժման ժամանակ գլիսերում է։ Հանդարտ ջրի վրա զարգացնում է մինչև 80 կմ/ժ և ավել արագություն։
Հայաստանի ցամաքային զորքեր

ՀՀ ցամաքային զորքեր (Հայկական բանակ), Հայաստանի զինված ուժերի տեսակ, որը հիմնականում նախատեսված է ցամաքում մարտական գործողությունները վարելու համար։
Ցամաքային զորքերը կազմավորվել են 1992 թվականի հունվարի 28-ին, այն բանից մի քանի ամիս անց, երբ Հայաստանի Հանրապետությունը հայտարարել է Խորհրդային Միությունից իր անկախության մասին։ Առաջին ղեկավարն է դարձել Սովետական Ցամաքային Զորքերի գլխավոր շտաբի պետի նախկին տեղակալ Նորատ Տեր-Գրիգորյանցը։

Ցամաքային զորքերը կոչված են լուծելու ստրատեգիական և օպերատիվ-տակտիկական խնդիրներ գործողությունների ցամաքային ռազմաբեմում։ Իրենց մարտական հնարավորություններով ցամաքային զորքերը կարող են ինքնուրույն կամ զինված ուժերի այլ տեսակների հետ համագործակցելով ետ մղել հակառակորդի ցամաքային բանակների, օդային և ծովային խոշոր դեսանտի ներխուժումը, նրա օպերատիվ դասավորության ամբողջ խորությամբ կհասցնել միաժամանակյա զանգվածային կրակային հարված, ճեղքել հակառակորդի պաշտպանությունը, իրականացնել ստրատեգիական հարձակում՝ մեծ խորությամբ և ամրանալ զբաղեցրած տարածքում։ Ցամաքային զորքերի գլխավոր հատկությունը կրակային մեծ հզորությունն է, հարվածային ուժը, բարձր մանևրայնությունը և մարտական լրիվ ինքնուրույնությունը։


== Ցամաքային զորքերի տեխնիկան և սպառազինությունը ==


== Տես նաև ==
Հայաստանի զինված ուժեր
ՀՀ ռազմաօդային ուժեր
ՀՀ Սահմանային պահպանություն
Արցախի Հանրապետության Պաշտպանության բանակ


== Ծանոթագրություններ ==


== Արտաքին հղումներ ==
ՀՀ Պաշտպանության նախարարության պաշտոնական կայք
(8198) 1993 VE2

(8198) 1993 VE2, աստերոիդ աստերոիդների հիմնական գոտում։ Հայտնաբերվել է 1993 թվականի նոյեմբերի 11-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,574962 ա. մ., առավելագույնը մոտենում է 2,0867 ա. մ. հեռավորության վրա և հեռանում 3,0632 ա. մ.։ Արեգակի շուրջ մեկ ամբողջական պտույտ է կատարում 1509,23 երկրային օրվա ընթացքում, իր ուղեծրով շարժվելով միջինում 0,238533 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8198) 1993 VE2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալտինյագա

Կալտինյագա (իտալերեն՝ Caltignaga), քաղաք Իտալիայի Պիեմոնտ մարզի Նովարա գավառում։
Բնակչությունը 2474 մարդ է (2010 թվականի տվյալներով)։ Բնակչության խտությունը 107 մարդ/կմ² է։ Տարածքը 22 կմ² է։ Փոստային ինդեքսը՝ 28010։ Հեռախոսային կոդը՝ 0321։
Բնակավայրի հովանավորն է համարվում սուրբ Բովոն։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար։ 0321 652114
Էլեկտրոնային հասցե։ municipio@comune.caltignaga.no.it
Պաշտոնական կայք։ www.comune.caltignaga.no.it


== Տես նաև ==
Իտալիայի գավառներ


== Ծանոթագրություններ ==


== Արտաքին հղումներ ==
Կալտինյագայի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(8820) Անժանդերսոն

(8820) Անժանդերսոն (անգլ.՝ Anjandersen), աստերոիդ աստերոիդների հիմնական գոտում։ Հայտնաբերվել է 1985 թվականի նոյեմբերի 14-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,351011 ա. մ., առավելագույնը մոտենում է 2,2181 ա. մ. հեռավորության վրա և հեռանում 2,4839 ա. մ.։ Արեգակի շուրջ մեկ ամբողջական պտույտ է կատարում 1316,68 երկրային օրվա ընթացքում, իր ուղեծրով շարժվելով միջինում 0,273415 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8820) Անժանդերսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գերմանիկոս

Գերմանիկոս (լատ.՝ Germanicus, մայիսի 24, մ. թ. ա. 15, Հռոմ, Հռոմեական կայսրություն - հոկտեմբերի 10, 19, Անտիոք, Հին Հռոմ), հռոմեական զորավար։ Տիբերիոս կայսեր ազգականն ու որդեգիրը։ 14-16 թվականներին հաղթական արշավանքներ է կատարել գերմանական ցեղերի դեմ։
Տիբերիոսը 17 թվականին լայն լիազորություններով Գերմանիկոսին ուղարկել է Արևվելք։ Այստեղ նա Հռոմեական կայսրությանն է միացրել Կապադովկիայի, Կոմմագենեի և Կիլիկիայի թագավորությունները։
18 թվականին եկել է Արտաշատ, հայերի համաձայնությամբ Հայաստանի թագավոր հռչակել Պոնտոսի Պոլեմոն թագավորի որդուն՝ Զենոնին (Զենոն-Արտաշես)։


== Ծանոթագրություններ ==
Եվրոպայի չեմպիոնների գավաթի եզրափակիչ 1964

1964 Եվրոպական գավաթի եզրափակիչ, Եվրոպական գավաթի 9-րդ խաղարկությունն է։ Որում հաղթեց «Ինտեր Միլան» ֆուտբոլային ակումբը 3-1 հաշվով՝ «Ռեալ Մադրիդին»։ Խաղը կայացել է Պրատեր մարզադաշտում, Վիեննա, Ավստրիա։
Տոմբոլո

Տոմբոլո (իտալերեն՝ Tombolo), կոմունա Իտալիայում, գտնվում է Վենետո մարզում՝ Պադովա գավառում։
Բնակչությունը 7467 մարդ (2004 թվականի տվյալներով), բնակչության խտությունը 630 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 35019։ Հեռախոսային կոդ՝ 049։


== Ծանոթագրություններ ==
Նովգորոդկայի շրջան

Նովգորոդկայի շրջան (ուկրաիներեն՝ Новгородківський район), շրջան Ուկրաինայի Կիրովոգրադի մարզում։
Ստեղծվել է 1932 թվականին։ Վարչական կենտրոնը՝ Նովգորոդկա։


== Աշխարհագրություն ==
Շրջանի տարածքի մակերեսը կազմում է 997 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 15869 մարդ։ Բնակչության խտությունը կազմում էր 15,92 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Բիբի

Քիմ Հյոն Սո (անգլ.՝ Kim Hyung-seo, կորեերեն՝ 김형서, սեպտեմբերի 27, 1998(1998-09-27), Ուլսան, Հարավային Կորեա),, առավել հայտնի է որպես Բիբի (անգլ.՝ Bibi, կորեերեն՝ 비비, ոճավորվում է մեծատառերով), հարավկորեացի երգչուհի, երգահան։ 2017 թվականին նա պայմանագիր է կնքել Feel Ghood Music լեյբլի հետ այն բանից հետո, երբ Յուն Միրեն հայտնաբերել է նրա հեղինակային երգերը SoundCloud հարթակում։


== Վաղ կյանք ==
Ծնվել է Ուլսանում, իսկ պատանեկության տարիները անցկացրել է Չհանվոնում։ Նա անհարմար էր զգում մարդկանց հետ շփվելիս, ուստի 15 տարեկանից սկսել է տեքստեր գրել այն ամենի մասին, ինչը կցանկանար ասել, սակայն չէր կարողանում։


== Կարիերա ==
Բիբին մասնակցել է SBS հեռուստաալիքի «Երկրպագուն» մրցութային շոուին, որտեղ զբաղեցրել է երկրորդ հորիզոնականը։ Նա պաշտոնապես դեբյուտ է ունեցել «Binu» սինգլով՝ 2019 թվականի մայիսի 15-ին։
2021 թվականի ապրիլին թողարկել է իր երկրորդ՝ «Life is a Bi...» մինի ալբոմը։ Հոկտեմբերին թողարկել է «The Weekend» սինգլը 88rising-ի մասնակցությամբ։ Այն զբաղեցրել է 29-րդ հորիզոնականը Mediabase չարթում, ինչը Բիբիին դարձրել է նման արդյունք գրանցած առաջին կորեուհի սոլո արտիստը։ Դեկտեմբերին նա պայմանագիր է կնքել 88rising-ի հետ՝ համաշխարհային առաջխաղացման համար։ 2022 թվականին թողարկել է իր դեբյուտային՝ «Lowlife Princess: Noir» ստուդիական ալբոմը։


== Արտիստիզմ ==


=== Անուն ===
SoundCloud հարթակում Բիբին նաև հայտնի է եղել որպես «Nakedbibi» (հայերեն՝ Մերկ Բիբի)։ Անվան իմաստը ծագել է «երեխա» բառից, որն արագ արտասանելիս հնչում է որպես «բիբի», և որ նորածին երեխաները որևէ հագուստ չեն կրում և ունեն բնական տեսք և որոնց վրա ոչինչ չի ազդում:։ Ասում են, որ իր ներկայիս բեմական անունով նա ցանկանում է ցույց տալ իր ազնիվ եսը։


=== Երաժշտական ոճ ===
Բիբին նախընտրում է ազատ և ոչ ստանդարտ երաժշտություն։ Նրա երաժշտությունում տարբեր ժանրեր են ներկայացված, ներառյալ R&B, սոուլ, հիփ հոփ և բալլադ։ Գեղեցիկ բաների հետ գեղեցիկ վարվելու վրա կենտրոնանալու փոխարեն, նա կենտրոնանում է վշտերի և ցավերի գեղեցիկ սուբլիմացիայի վրա, որոնք օտարված և թաքնված են աշխարհից։ Նա ոգեշնչվում է սեփական փորձից և զգացմունքներից։


=== Արտաքին ===
Բիբին հայտնի է իր աչքերի տակ գտնվող երկու կարմիր կետերով, որոնք տարբեր կերպ նկարագրվում էին որպես խալեր կամ կետեր։ Կետերը նրա դիմահարդարման ոճն են, որոնք ոգեշնչված են նրա պապիկի վարդացանից, որն առաջացել է ջերմելու արդյունքում և որից նա մահացել է։ Այդ երկու կետերը նա անում է ի հիշատակ իր պապիկին, ով նրա համար օրինակ է ծառայել։։


== Անձնական կյանք ==
Ունի կրտսեր քույր՝ Քիմ Նա Կյոնը, որը 2022 թվականի հոկտեմբերի 28-ին դեբյուտ է կատարել TripleS գըրլ բեդի Acid Angel from Asia ենթախմբում։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Սինգլներ ===


==== Որպես գլխավոր արտիստ ====


==== Որպես համագործակցող արտիստ ====


==== Համագործակցություններ ====


==== Սաունդթրեք ====


== Ֆիլմագրություն ==


=== Ֆիլմ ===


=== Ռեալիթի շոուներ ===


=== Վեբ շոուներ ===


== Համերգներ ==
Can You Come? (2022)


== Մրցանակներ և անվանակարգեր ==


== Ծանոթագրություններ ==
Ազի սյուր Մառն

Ազի սյուր Մառն (ֆր.՝ Azy-sur-Marne), կոմունա Ֆրանսիայի Պիկարդիա մարզում՝ Էնա գավառի Էսոմ սյուր Մառն կանտոնի Շատո Տիերի շրջանում։
INSEE կոդը՝ 02042:


== Բնակչություն ==
2010 թվականին բնակչությունը կազմել է 387 մարդ։


== Տնտեսություն ==
2010 թվականի տվյալներով 267 աշխատունակ բնակիչներից 195-ը (15-64 տարեկան) տնտեսապես ակտիվ են, 72-ը՝ պասիվ (ակտիվության ինդեքսը՝73.0%, 1999 թվականին 70.3% էր)։ 195 ակտիվ բնակիչներից 176-ը (96 տղամարդ և 80 կին) աշխատում են, գործազուրկ էր 19-ը (6 տղամարդ և 13 կին)։ 72 պասիվներից 15-ը աշակերտներ և ուսանողներ են, 35-ը՝ թոշակառուներ, 22-ն էլ պասիվ են այլ պատճառներով.


== Տես Նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Ազի սյուր Մառն (ֆր.)
Բերաթ Ալբայրաք

Բերաթ Ալբայրաք (ծնվ. հունվարի 1, 1978(1978-01-01), Ստամբուլ, Թուրքիա, Ստամբուլ, Թուրքիա), թուրք բիզնեսմեն և քաղաքական գործիչ, 2018 թվականի հուլիսի 10-ից Թուրքիայի ֆինանսների նախարար։ Զբաղեցրել է Çalık Holding-ի տնօրենների խորհրդի նախագահի պաշտոնը, 2015 թվականի նոյեմբերից մինչև 2018 թվականի հուլիսի 8-ը զբաղեցրել է Թուրքիայի էներգետիկայի նախարարի պաշտոնը։ Բերաթ Ալբայրաքը Թուրքիայի նախագահ Ռեջեփ Թայիփ Էրդողանի փեսան է։


== Կենսագրություն ==
Ծնվել է 1978 թվականի հունվարի 1-ին Ստամբուլում։ Բերաթի հայրը Սադըք Ալբայրակը թուրք հայտնի լրագրող և քաղաքական գործիչ է։ Սադըք ավագը Ռեջեփ Թայիփ Էրդողանի մտերիմ ընկերն է։ Սովորել է Ստամբուլի համալսարանի բիզնես կառավարման դպրոցում։
1999 թվականից աշխատել է Çalık Holding-ում, 2002 թվականին նշանակվել է հոլդինգի ամերիկյան մասնաճյուղի ֆինանսական գծով տնօրեն։ 2006 թվականին Բերաթ Ալբայրաքը վերադարձել է Թուրքիա, իսկ արդեն 2007 թվականին նշանակվել է հոլդինգի տնօրենների խորհրդի նախագահ։ Բերաթ Ալբայրաքը այդ պաշտոնը զբաղեցրել է մինչ 2013 թվականը։
2015 թվականին ընտրվել է Թուրքիայի խորհրդարանի անդամ` Արդարություն և զարգացում կուսակցությունից, իսկ արդեն նոյեմբերի 24-ին նշանակվել է էներգետիկայի նախարար։


=== Անձնական կյանք ===
2004 թվականի հուլիսի Բերաթ Ալբայրաքը ամուսնացել է Էսրա Էրդողանի հետ։ Նրանք ունեն երեք երեխա` Ահմեդ Ակիֆ (2006), Էմինե Մախինուր (2009) և Սադըք (2015)։


== Տես նաև ==
Բիլալ Էրդողան


== Ծանոթագրություններ ==


== Արտաքին հղումներ ==
Նոր կառավարությունում էներգետիկայի նախարարը կլինի Էրդողանի փեսան
Թարթառ

Անվան այլ կիրառումների համար տե՛ս՝ Թարթառ (այլ կիրառումներ)Թարթառ (հին հայկական անունը՝ Տրտու, ադրբեջանական անունը՝ Թերթերչայ (ադրբ.՝ Tərtərçay)), խոշոր գետ Արցախի Հանրապետության տարածքում։


== Ֆիզիկաաշխարհագրական նկարագիր ==
Թարթառ գետը սկիզբ է առնում Հայաստանի Հանրապետության Վայոց ձորի մարզը Արցախի Հանրապետության Շահումյանի շրջանին միացնող լեռնաշղթայի հյուսիսային լանջերից՝ մոտավորապես 3000 մ բարձրության վրա գտնվող աղբյուրներից։ Հոսում է Արցախի Հանրապետության Շահումյանի, Մարտակերտի շրջաններով և Ադրբեջանի Հանրապետության Բարդայի շրջանով։ Հանդիսանում է Կուր գետի վտակը, որտեղ էլ թափվում է։ Ունի 200 կմ երկարություն, ավազանի տարածքը՝ 2653 կմ2։
Խոշորագույն վտակը Թրղի գետն է։ Շահումյանի շրջանի տարածքում՝ գետաբերանից մինչև Չարեքտար գյուղ, Թարթառի երկարությունը շուրջ 70 կմ է, որի երկարությամբ երկու կողմերից գետին են միանում մեծ թվով վտակներ, որոնցից ամենաջրառատները Դուտխու և Լև գետերն են։ Դուտխուն Թարթառին է միանում աջ կողմից, իսկ Լևը՝ ձախ։
Թարթառի գետի երկայնքով գտնվում են բազմաթիվ բնակավայրեր։ Շահումյանի շրջանի տարածքում Թարթառ գետի ափամերձ բնակավայրերից են Չարեքտարը, Նոր Էրքեջը, Դադիվանքը, Նոր Գետաշենը, Նոր Բրաջուրը, Նոր Վերիշենը, Քարվաճառը, Ծարը, ինչպես նաև բազմաթիվ հին բնակատեղիներ։ 


== Պատմական տեղեկություններ ==
Տրտու գետի մասին այդ անունով գրավոր հիշատակություններն ունեն հազարամյակների պատմություն։ Այդպիսի աղբյուրներից է Վանի թագավորության արքա Սարդուրի Բ-ի թողած արձանագրությունը, որտեղ Արցախի («Ուրտեխենի») հիշատակվող գետերի ցանկում է Տրտուն։


== Ծանոթագրություններ ==
Մարիևկա (գյուղ, Սախնովշչինսկի շրջան)

Անվան այլ կիրառումների համար տե՛ս՝ ՄարիևկաՄարիևկա (ուկրաիներեն՝ Марївка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1875 թվականին։
2001 թվականի տվյալներով Մարիևկա գյուղում բնակվում էր 338 մարդ։ Բնակավայրը զբաղեցնում է 0,84 կմ² տարածք։ Բնակչության խտությունը կազմում էր 402,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)